**OBJAVA ZA MEDIJE**

**PREDSJEDNIK HAZU AKADEMIK ZVONKO KUSIĆ IZRAZIO SUĆUT OBITELJI ARSENA DEDIĆA**

**Zagreb, 18. kolovoza 2015.** – Predsjednik Hrvatske akademije znanosti i umjetnosti **akademik Zvonko Kusić** uputio je izraze sućuti obitelji preminulog glazbenika i pjesnika **Arsena Dedića**.

„Arsen Dedić je bio svestran umjetnik višestrukih talenata, skladatelj, pjesnik i šansonijer koji je svojim djelom nadrastao nacionalne i regionalne okvire.

Svojim šansonama izrazio je duh vremena u kolektivnu memoriju zajednice. Bio je autentičan glas koji je slušateljima i čitateljima dijelio strast i unutrašnju potrebu za umjetničkim izrazom.

Arsen Dedić trajno zauzima povlašteno mjesto u zagrebačkoj urbanoj mitologiji i hrvatskoj kulturi“, poručio je u brzojavu obitelji Arsena Dedića akademik Kusić.

Marijan Lipovac

Ured za odnose s javnošću i medije HAZU